Projektstøtte ydes fra Indenrigsministeriets Landdistriktspulje. Projekte forventes afsluttes i efteråret 2011.

Projektet er en udbygning og sofistikering af det CRU-Støttede projekt med næsten samme tittel

|  |
| --- |
| **Hvilken rolle spiller de små landsbyer i den danske landdistriktsudvikling?** |
| *Projektleder: Lektor Jørgen Møller. Institut 20. Aalborg Universitet**Projektdeltagere: Videnskabelige Assistent Jan Kloster Staunstrup og Studieadjunkt Hans Henrik W. Johansen, - begge Institut 20. Aalborg Universitet, Fibigerstræde 11, 9220 Aalborg Ø.* **Projektadresse: Aalborg Universitet, Institut 20, Fibigerstræde 11, 9220 Aalborg Ø. Tlf. 99408378/22229811** |
| Når vi i dette forskningsprojekt skriver om *små landsbyer* i den danske landdistriktsudvikling, mener vi primært landsbysamfund og bosættelser som har mellem 25 og 199 indbyggere.Herved adskiller vores interesse- og forskningsfelt sig klart fra de fleste andre forsknings- og udredningsprojekter, som normalt slår alt under 200 indbyggere sammen til kategorien det *åbne land/landdistrikter*. Vores indledende forskning (se tabellerne nedenfor) omkring problemstillingen viser imidlertid overraskende, at der i 2002 i Danmark fandtes 3.071 samlede bebyggelser med et befolkningstal mellem 25 og 199, og disse små landbebyggelser udgør således det antalsmæssigt største enkeltfænomen i det danske bymønster, ligesom vi også kan konstatere, at de huser det største antal mennesker i samtlige landsbykategorier.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Befolknings-****analyse** | **Under 25** | **%** | **25 - 199** | **%** | **200 - 499** | **%** | **500 - 749** | **%** | **750 - 999** | **%** | **Over 999** | **%** | **I alt** |
| **Hovedstaden** | 12.913 | 0,9 | 10.720 | 0,7 | 10.808 | 0,7 | 8.176 | 0,5 | 5.928 | 0,4 | 1.470.109 | 96,8 | **1.518.654** |
| **Midtjylland** | 147.348 | 12,5 | 55.778 | 4,7 | 56.204 | 4,8 | 37.931 | 3,2 | 27.552 | 2,3 | 850.594 | 72,4 | **1.175.407** |
| **Nordjylland** | 92.226 | 16,2 | 27.424 | 4,8 | 33.943 | 6,0 | 23.615 | 4,1 | 20.794 | 3,7 | 371.661 | 65,2 | **569.663** |
| **Sjælland** | 111.729 | 14,3 | 55.134 | 7,1 | 33.149 | 4,2 | 28.695 | 3,7 | 13.955 | 1,8 | 537.628 | 68,9 | **780.290** |
| **Syddanmark** | 144.893 | 12,6 | 67.248 | 5,8 | 55.793 | 4,8 | 33.192 | 2,9 | 25.291 | 2,2 | 827.177 | 71,7 | **1.153.594** |
| **Hovedtotal** | **509.109** | 9,8 | **216.304** | 4,2 | **189.897** | 3,7 | **131.609** | 2,5 | **93.520** | 1,8 | **4.057.169** | 78,1 | **5.197.608** |

Antallet af personer i hver størrelseskategori.

|  |  |  |  |  |  |  |
| --- | --- | --- | --- | --- | --- | --- |
| **Befolknings-****analyse** | **25 - 199** | **200 - 499** | **500 - 749** | **750 - 999** | **Over 999** | **I alt** |
| **Hovedstaden** | 152 | 34 | 13 | 7 | 87 | **293** |
| **Midtjylland** | 744 | 184 | 62 | 32 | 119 | **1.141** |
| **Nordjylland** | 374 | 107 | 38 | 24 | 67 | **610** |
| **Sjælland** | 848 | 108 | 47 | 16 | 100 | **1.119** |
| **Syddanmark** | 953 | 171 | 55 | 30 | 143 | **1.352** |
| **Hovedtotal** | **3.071** | **604** | **215** | **109** | **516** | **4.515** |

Antallet af byer og bosættelser i størrelseskategorier.Vi mener, at disse mange småsamfund i dag spiller en væsentlig rolle i landdistrikternes udvikling, og at de også vil spille en væsentlig rolle i udviklingen af fremtidens landdistrikter. Håndteringen af dem i en fremadrettet, planlægningsmæssig sammenhæng kræver en viden, som ikke findes i dag, og for at forstå den fulde dynamik i landdistriktsudvikling bør disse små landsbyer/bosættelser derfor undersøges nærmere.Nogle af disse småsamfund er stærkt præget af befolkningsfraflytninger og tilbagegang, og bygningsmassen er præget af manglende vedligeholdelse. Samtidig findes der også en lang række mindre landsbyer, hvor udviklingen går i den rigtige retning, og landsbyerne fremstår som smukke, velpassede og tiltrækkende for tilflytning og bosætning.*Alligevel kan forskningen i dag ikke give et bare nogenlunde præcist svar på, hvor, hvorfor og hvordan denne differentierede udvikling finder sted.**Hvilke faktorer fører til stagnation og tilbagegang, og hvilke faktorer fører til udvikling og fremgang. Projektets overordnede formål er derfor fordomsfrit og uden forudfattede meninger om hverken succes- eller fiaskofaktorer, at forsøge at udrede den faktiske situation i de små, men ganske talrige landsbyer i Danmark.**Resultaterne vil således være meget værdifulde i den debat og politikformulering, der foregår i kommuner, regioner og på det landsdækkende niveau.* Vi mener derfor, at vi med vores projekt kan yde et væsentligt bidrag til en udvikling i landdistrikterne på baggrund af faktuel viden og videnskabelig evidens og dermed gøre det lettere at politikformulere på alle niveauer, der arbejder med landsbyudvikling *(evidence based policy*).Projektet tager afsæt i analysemetoder udviklet og beskrevet i artiklen ”Landsbyerne i Nordjylland” fra CRU- Antologien ”Hvad skal Nordjylland leve af” (2008), hvor det vistes, hvorledes tyndt befolkede områder kunne udpeges og kategoriseres. Et arbejde der er fulgt op med ny metodeudvikling, som er beskrevet i et bidrag til en forskningsantologi, der er under udgivelse på Aalborg Universitet, samt i et konferenceoplæg til en landdistriktskonference i Wasa, Finland i august 2009.I disse oplæg diskuteres de små landsbyers rolle i bysystemet og i planlægningen på baggrund af vore nye forskningsresultater, der gør det muligt at udpege præcist hvor mange landsbyer, der er, hvor store/små landsbyerne er, og også hvor de ligger placeret geografisk. Disse geografisk/statistiske analyser skal understøttes af en række lokalsamfundsstudier i udvalgte landsbyer, og vi forventer, at der af dette miks af undersøgelsesmetoder vil udkrystallisere sig en række landsbykategorier, som tilsammen giver et indsigtsfuldt billede af de små landsbyers nuværende situation og deres mulige fremtider. Sammenfattende kan vi sige, at ved hjælp af geografisk baserede indikatorer og statistiske analyser af allerede eksisterende data, *samt køb af nye data*, kombineret med indsamling af levevilkårsmæssige, kvalitative, data, vil projektet kunne kvalificere forståelsen af hvilke faktorer, der gør nogle af disse småsamfund til klare vinderlandsbyer, og hvilke der medfører det modsatte.I forskningsgruppen råder vi allerede over nogle centrale datasæt:* befolkningsdata i 100 meter celler for regionen fra 1982, 1992 og 2002.
* antal ansatte fordelt på erhvervsgrupper i 100 meter celler for regionen fra 1982, 1992 og 2002
* ejendomsdata for hver enkelt ejendom, herunder den offentlige ejendomsvurdering og informationer om bygningers anvendelse til erhverv og bolig.

Der er således tale om et væsentligt element af egenfinansiering i forbindelse med data.Analyserne i projektet er baseret på de *særlige muligheder* der ligger i de rumlige analysemetoder, som anvendes på de beskrevne databaseudtræk, samt den specifikke kombination af økonomiske og sociologiske data, som kombineres i det geografiske analysemiljø.Da ejendomsbaserede data, herunder data fra den offentlige ejendomsvurdering, er registreret på adresseniveau, er det muligt at generalisere disse på præcist det niveau, og den skala, der findes hensigtsmæssigt. Disse data råder projektet også allerede over.Det er både denne geografiske detaljeringsgrad, samt de særlige udtræk fra Danmarks Statistik, der er nødvendig for at gennemføre de pågældende analyser på et så tilstrækkelig detaljeret niveau, at betydende intrakommunale forskelle også kan afdækkes. Ligeledes vil det være muligt at afdække fællestræk, der måtte gå på tværs af eksisterende administrative grænser. Vi kan således håndtere problemstillingen på alle geografiske niveauer fra det landsdækkende til det helt lokale niveau.*De data projektet ønsker at anskaffe, er en opdatering til 2010 af tidligere anskaffede special-udtræk fra Danmarks Statistik (1982, 1992 og 2002) i et net med en maskestørrelse på 100\*100 meter*.Den væsentligste forskningsmæssige baggrund for ønsket om at anskaffe en ajourført datapakke for 2009-10 er, at det med disse data at er muligt at få optegnet et yderst præcist billede af de enkelte mindre landsbysamfunds udvikling op gennem den lange højkonjunkturperiode fra 2002 – til 2008, hvilket i sig selv vil være af meget stor forskningsmæssig og politikformuleringsmæssig værdi, og det vil gøre det muligt på grundforskningsniveau at begynde at få et overblik over forskellige typer af landbysamfunds udvikling og 'tilstand', herunder også i andre størrelseskategorier end de allermindste landsbysamfund, og dermed løfte en flig af sløret for, hvorfor det er gået som det er.Som supplement til den rumlig-statistiske undersøgelse vil det være af stor værdi, både forskningsmæssigt og i forhold til senere implementeringsindsatser i disse (små) landbysamfund og landdistrikter, at lave en række undersøgelser af sociologisk og levevilkårsmæssig art, hvor man kommer tæt på den lokale befolkning og deres oplevelse af og forklaring på, hvorfor det er *gået som det er gået*, samt ikke mindst, hvad lokalbefolkningen selv har tænkt sig at gøre ved situationen. Alle erfaringer fra forskningen i landdistriktsudvikling peger entydigt på, at aktivering eller genopbygning af den sociale kapital er en væsentlig forudsætning for en revitalisering, opgradering og fornyelse af den fysiske kapital. |